Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

"Acest împrumut este bun pentru toată lumea. Mă ajut şi pe mine, ajut şi Standard pentru că joc undeva şi o ajut şi pe Dinamo. Toată lumea e fericită. Aşteptarea asta e cea mai mare problemă, abia aştept să revin şi să joc pentru "cîinii mei"", a spus Ţucudean pentru Gazeta Sporturilor.

Vehiculată de mai multă vreme și recunoscută inclusiv de cei implicați, varianta ca George Țucudean să revină în rândurile “câinilor” a devenit certitudine vineri seară. Exasperați de ratările avute în egalul de la Brașov contra Coronei, scor 1-1 (DETALII AICI), oficialii dinamoviști și-au dat seama că au neapărată nevoie de întăriri în ofensivă.

Conducerea clubului din Șoseaua Ștefan cel Mare a ajuns la un acord cu Standard Liege privind împrumutul jucătorului, care va evolua pentru echipa patronată de Ionuț Negoiță pe toată durata actualei ediții de campionat. De altfel, cele două grupări ajunseseră de mai multă vreme pe aceeași lungime de undă, singurele semne de întrebare rămânând asupra salariului lui Țucudean. Cum acesta câștiga 180.000 de euro anual, Dinamo a încercat să-i determine pe belgieni să împartă această sumă, dar alb-roșii s-au lovit de un refuz categoric.

Atacantul este așteptat cel târziu luni la antrenamentele lotului pregătit de Gigi Mulțescu. Venirea lui Țucudean în avanposturi va duce la căderea variantei Kostovski de la Vardar Skopje. În schimb, nu este exclus ca până la finalul închiderii perioadei de transferuri, pe 31 august, Dinamo să mai aducă 2-3 jucători.

Etichete:

,

,

,

,

,

,

,

,